《即事》
宋代·张九成

梅天喜蒸润，江国饱雨泽。
况我谪逐人，穷巷宜閴寂。
今夕复何夕，门有此佳客。
贫家亦效勤，草草具一食。
高兴良未尽，奈此短景迫。
微言若发蒙，喜获此三益。
人生务明德，余景不足惜。
区区名利人，长年竟何得。
使我市朝心，一扫便无迹，
怀君如古人，每事三叹息。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。